Атанас Душков
Нашата Родина

chitanka.info

Нашата Родина е прекрасна!

Хлебородна — нашата земя.

В нея аз родих се,

в нея — расна,

песни пея, дишам и вървя!

Нашата Родина е свободна!

Животворни — наште планини.

И горите —

като стражи родни

пазят наште тучни равнини!

Нашата Родина е богата!

Всичко има,

всичко ражда тя:

нефт и руда, въглища и злато,

дивни рози, буйнали жита!

Топло грей над нас небето синьо.

Труд и смях,

където и да спрем.

Ние те обичаме, Родино,

и не ще те никому дадем!

Заслуги

Имате удоволствието да четете тази книга благодарение на Моята библиотека и нейните всеотдайни помощници.

Лого на Моята библиотека
http://chitanka.info

Вие също можете да помогнете за обогатяването на Моята библиотека. Посетете работното ателие, за да научите повече.